《金凤花》
宋代·张明中

妃子钗头小凤轻，飞来阑槛斗芳英。
何曾枳棘栖留着，却傍梧桐雨露荣。
浓紫鲜红兼莹白，春暄夏热更秋清。
冷斋尘榻空淹汝，不去秦楼作麽生。

作者简介：张明中，号敬斋，生平不详。《谢惠诗》有“语带诚斋句妙香”句，当为杨万里以后人，姑据《诗渊》次于刘克庄后。有《言志集》（《诗渊》），已佚。　张明中诗，据《永乐大典》、《诗渊》所录，编为一卷。